b'\n_START_ARTICLE_\nFosfatai\n_START_PARAGRAPH_\nFosfatai\xc2\xa0\xe2\x80\x93 fosforo r\xc5\xabg\xc5\xa1ties druskos ir esteriai. Fosfato jonas yra neorganinis junginys, galintis sudaryti \xc4\xafvairias druskas.\n_START_SECTION_\nGamtiniai fosfatai\n_START_PARAGRAPH_\nTaip pat b\xc5\xabna gamtiniai fosfatai. Tai mineral\xc5\xb3 klas\xc4\x97, kuriai dar priklauso arsenatai ir vanadatai. Skiriami paprastieji (su vienu anijonu) ir sud\xc4\x97tingieji (su dviem ir daugiau skirting\xc5\xb3 anijon\xc5\xb3), su vandeniu ir bevandeniai fosfatai. \xc5\xbdinoma >230 fosfat\xc5\xb3 klas\xc4\x97s mineral\xc5\xb3. Svarbiausi: apatito grup\xc4\x97s mineralai (apatitas, fluorapatitas, chlorapatitas, karbonatapatitas, sulfatapatitas), monacitas, vivianitas, turkis._NEWLINE_Gamtiniai fosfatai kristalizuojasi i\xc5\xa1 specifin\xc4\x97s \xc5\xa1armin\xc4\x97s magmos arba i\xc5\xa1 j\xc5\xabros vandens, kuriame gausu fosforo (fosforitai), taip pat susidaro hidrotermini\xc5\xb3 ir pneumatolitini\xc5\xb3 proces\xc5\xb3 metu (monacitas, ksenotimas). Vivianitas susidaro pelk\xc4\x97se, jo randama ir tarpledynme\xc4\x8di\xc5\xb3 organin\xc4\x97se nuogulose._NEWLINE_I\xc5\xa1 gamtini\xc5\xb3 fosfat\xc5\xb3 daugiausia gaminamos tr\xc4\x85\xc5\xa1os. Did\xc5\xbeiausi fosfat\xc5\xb3 tiek\xc4\x97jai pasaulyje (2015\xc2\xa0m.) yra Kinija (100 mln. t), Marokas (30 mln.), JAV (27,6 mln.), Rusija (12,5), Jordanija (7,5), Brazilija (6,7), Egiptas (5,5), Peru (4), Tunisas (4), Izraelis (3,3), Saudo Arabija (3,3), Vietnamas (2,7), Australija (2,6), Piet\xc5\xb3 Afrikos Respublika (2,2). \xc5\xa0iek tiek fosfat\xc5\xb3 randama ir Lietuvoje (gavyba nevykdoma).'